Myslimanët në zgjedhjet lokale të Çikagos
Të martën që vjen në Çikago zhvillohen zgjedhjet lokale të atij shteti dhe vëmendja është përqendruar në garën për kryetarin e Bashkisë
Ahmed Khan po konkuron për një vend në këshillin e qytetit të Çikagos. Ai është djali i një imigranti indian dhe njeh shumë njerëz të lagjes si rezultat i punës në dyqanin e prindërve të tij. Zoti Khan thotë se në Çikago ekziston toleranca fetare dhe e pranimit të besimeve të tjera. Khan është njëri prej disa kandidatëve myslimanë që kandidon në Çikago. Ai thotë se atë nuk e pengon fakti se asnjë mysliman nuk është zgjedhur më parë në këshillin e qytetit. Sikurse thotë veprimtarja Reema Ahmad me grupin politik Projekti i Mobilizimit, kjo është vetëm çështje kohe. Projekti i Mobilizimit promovon kandidatët myslimanë në zgjedhjet lokale në pjesën jugperëndimore të Çikagos. Mahmoud Bambouyani thotë se reputacioni dhe jo feja i japin atij avantazhe në fushatën e elektorale të Çikagos. Bambouyani erdhi në Çikago nga Irani në vitin 1973 me 300 dollarë në xhep. Ai humbi gruan dhe një vajzë në termetin që goditit Bam-in në Iran në vitin 2003 dhe është pronar i një shkolle të suksesshme karateje. Ai thotë se ka gjetur mbështetje tek komuniteti gjatë ditëve të këqija dhe të mira dhe se tani është koha për t’i shpërblyer. Zoti Bambouyani është njëri nga dy kandidatët persianë në fletë votime dhe sikurse Ahmed Khan, po kërkon të bëhet ai personi i parë me prejardhje jo amerikane që shërben në këshillin e qytetit të Çikagos. Pavarësisht nga rezultatet e zgjedhjeve, Projekti i Mobilizimit është i angazhuar të bëjë ndryshime historike. Organizata po promovon shtatë kandidatë myslimanë në zgjedhjet lokale në periferi të Çikagos që mbahen në prill dhe pesë prej tyre janë gra.